Superman og Fredsbomben

Superman og Fredsbomben (A Tale of Five Cities) er et 48-siders tegneseriealbum udgivet af Interpresse i 1990. I anledning af Supermans 50 års jubilæum i 1988 opfordredes DC Comics' oversøiske udgivere til at producere en original historie med Superman. Kun Semic-forlagene tog via den danske redaktør Henning Kure fra Interpresse mod opfordringen. Han bad den danske tegneserieoversætter Niels Søndergaard skrive historien, der lader Superman besøge fem europæiske hovedstæder (København, Oslo, Stockholm, Helsinki og Amsterdam) i et koldkrigseventyr, som endnu en gang sætter Superman op mod Lex Luthor. Tegningerne leveredes af den danske tegner Teddy Kristiansen.

Dette er den første og eneste Superman-tegneserie produceret uden for USA med DC's tilladelse. Den blev aldrig udgivet i USA.

Synopsis 
USA har udviklet en opfindelse, der kan uskadeliggøre alle atomvåben, men ønsker at beholde den for sig selv. Fredsaktivisten Theodore P. Wyatt er sammen med reporteren Lois Lane rejst til Europa for at fortælle resten af verden om "Fredsbomben", nøje overvåget af CIA, KGB ... og Superman. Rejsen går fra Amsterdam til Helsinki via København, Oslo og Stockholm og byder på uhyggelige, sindsoprivende oplevelser ─ for nogen synes opsat på at komme Wyatt til livs.

I løbet af fortællingen lykkes det Superman at få ødelagt en del kendte turistattraktioner, som for eksempel Frognerparken i Oslo og Sibelius-monumentet i Helsinki. Heller ikke Amsterdams kanaler, Stockholms skærgård og Det Muntre Køkken i Tivoli går ram forbi. Historien var nemlig planlagt til at blive udgivet i de fem lande, hvor svenske Semic ejede forlag, og derfor kom alle landene med i plottet.

De fem byer 
Et af de primære karakteristika ved serien er, at den indeholder de fem hovedstæder, heraf fire i Skandinavien. Normalt foregår DC Comics' historier i fiktive byer som Metropolis og Gotham City, men i denne historie rejser Clark Kent og Lois Lane til Nordeuropa, hvor de bevæger sig fra vest mod øst. For at repræsentere dette tegnede Kristiansen adskillige berømte bygninger, monumenter og særlige steder fra hver af byerne ind i historien, hvoraf nogle bliver ødelagt af Supermans kampe. Kulturelle forskelle, lokale karakterer og superhelte bliver også præsenteret. Nedenfor er bygninger fra hver af byerne, som er tegnet ind i historien:

 Amsterdam, Holland
 Grachtenpand (traditionalle huse langs kanalerne)
 Prinsengracht og traditionelle både
 Keizersgracht
 København, Danmark
 Københavns lufthavn
 Dannebrog
 Strøget
 Statuerne ved Det Kongelige Teater
 Bygninger på Kongens Nytorv
 Den lille Havfrue
 Ruslands ambassade i Danmark
 Palace Hotel
 Tårnet på Københavns rådhus
 Tivoli
 Det kinesiske tårn i Tivoli
 Oslo, Norge
 Superhelten Ice, Justice League Internationals norske medlem og søster til Frostbite
 Jimmy Olsen, efterkommer af normænd fra Hardanger-området
 Frogner Park
 Vigeland-skulpturerne i Vigelandsanlegget
 Nationaltheatret
 Holmenkollbakken
 Stockholm, Sverige
 Gamla Stan
 Centralbron
 Vasabron
 Mälaren
 Stockholms Slot
 Stortorget og Gamla Stan
 Storkyrkan
 Stockholmsbörsen
 Stockholms Tunnelbana
 Sergels Torg og Sergelfontänen
 Stockholms stadshus
 Helsinki, Finland
 Helsinki Hovedbanegård
 Finlands Nationalmuseum
 Helsinki Domkirke
 Sibeliusmonumentet
 Svenska Teatern
 Esplanadin puisto (park)

Udenlandske Versioner 

 Barcelona, Spanien
 Superman y la Bomba de la Paz (Ediciones Zinco, 1991) 

 Bussum, Holland
 Superman in Europa (Baldakijn Boeken, 1990) 

 Stockholm, Sweden
 Stålmannen i Stockholm (Carlsen Comics, 1990) 

 Oslo, Norge
 Supermann i Norge (Semic, 1990) 

 Helsinki, Finland
 Teräsmies: Supersankari Helsingissä! (Semic, 1990)
 Milano, Italien
 Superman e Il Pacificatore, (Corto Maltese Bladet #102, Vol. 10 #3, Rizzoli Milano Libri Edizioni, 1992)

Priser 
 København, Danmark
 1989-1990, Tegneseriekonventet - Bedst farvelagte danske tegneserie: Superman og Fredsbomben af Teddy Kristiansen.

Referencer 

Tegneserier fra Danmark
Fredsbomben